କଟକ, ୦୮/୧୦ଃ କଟକରେ ଦୁର୍ଗାପୂଜା ଭସାଣି ଶୋଭାଯାତ୍ରାକୁ ନେଇ ହୋଇଥିବା ଗଣ୍ଡଗୋଳ ଘଟଣାରେ ପୋଲିସ ୨୦ଜଣଙ୍କ ବିରୋଧରେ ଏତଲା ଦାଏର କରିଛି । ବାଦାମବାଡି ଥାନା ଅଧିନରେ ଥିବା ଝାଞ୍ଜିରିମଙ୍ଗଳା ଗଡାରେ ଭସାଣି ଦିନ କୁସୁନପୁର ଓ ମୁନ ଷ୍ଟାର କ୍ଲବ ମୁହାଁମୁହିଁ ହେବା ସହ ଟେକାପଥର ଫିଙ୍ଗା ଓ ମାଡପିଟ ହୋଇଥିଲା। ପରିସ୍ଥିତି ନିୟନ୍ତ୍ରଣ ପାଇଁ ପୋଲିସକୁ ହାଲୁକା ଲାଠି ଚାଳନା କରିବାକୁ ପଡିଥିଲା । ଭସାଣି ପରେ ସିସିଟିଭି ସହ ବିଭିନ୍ନ ଭିଡିଓ ଫୁଟେଜ ଆଧାରରେ ପୋଲିସ କୋଡିଏ ଜଣଙ୍କୁ ଚିହ୍ନଟ କରି ସେମାନଙ୍କ ବିରୋଧରେ ଏତଲା ଦାଏର କରିଛି। ଏହା ସହ ଅଧିକ ଭିଡିଓ ଫୁଟେଜ୍ ଯାଞ୍ଚ ସହ ଘଟଣାରେ ସମ୍ପୃକ୍ତ ଅନ୍ୟ ମାନଙ୍କୁ ପୋଲିସ ଚିହ୍ନଟ କରିବାକୁ ଚେଷ୍ଟା କରୁଛି । ଗଣ୍ଡଗୋଳରେ ସାମିଲ ଅଧିକାଂଶ ଯୁବକ ଭସାଣି ଦିନଠାରୁ ଫେରାର ଅଛନ୍ତି । ଘଟଣାରେ ଏପର୍ଯ୍ୟନ୍ତ କାହାରିକୁ ଗିରଫ କରାଯାଇ ପାରିନଥିବା ଜଣାପଡ଼ିଛି ।
